Logoen til Promusicae.
**Productores de Música de España** (norsk oversettelse: *spanske musikkprodusenter*), forkortet **Promusicae** eller **PROMUSICAE**, er en bransjeorganisasjon for den spanske musikkbransjen. Promusicae er ansvarlig for å utarbeide og publisere Spanias offisielle hitlister for solgte og strømmede sanger og musikkalbum. Foreningen representerer over 90 prosent av Spanias musikkbransje og er medlem av International Federation of the Phonographic Industry (IFPI).

Historie
--------

Promusicae ble etablert i 1958 som spansk IFPI-representant, under navnet **Grupo Español de la Federación Internacional de la Industria Fonográfica**. Dette var imidlertid ikke en offisiell en forening, siden spansk lov under Franco-regimet ikke anerkjente organisasjonsfrihet før i 1977. Året etter ble den etablert som en offisiell forening under navnet **Asociación Fonográfica Española** (AFE). Med musikkvideoens økende popularitet utover i 1980-årene, skiftet foreningen navn til **Asociación Fonográfica y Videográfica de España** (AFYVE). Og endelig i 2004 fikk foreningen sitt nåværende navn Productores de Música de España, forkortet *Promusicae*, som samsvarer med det latinske uttrykket «pro musicae» – *for musikken*.

Hitlister
---------

Spanias hitlister publiseres hver søndag og baserer seg på musikksalg i Spanai for den foregående syvdagersperioden lørdag–fredag. De siste hitlistene publiseres på Promusicaes nettsted søndag kveld. Fra januar 2015 er topp 100-singellisten basert på strømming, fysisk salg og digitalt salg.

Promusicae gir ut følgende hitlister:

* Topp 100 singler
* Topp 100 album
* Topp 20 samlealbum
* Topp 20 DVD
* Radiolister over mest spilt på radio
* Topp 20 TV- og radioliste (årlig)

Sertifiseringer
---------------

Salgs-sertifiseringer har eksistert i Spania siden midten av 1970-årene. I begynnelsen måtte både singler og musikkalbum selge i minst 100 000 eksemplarer for å oppnå gullplate, som var den eneste sertifiseringen i starten. I 1982 ble det innført en dobbelt gullplate for album som solgte minst 200 000 eksemplarer.

Promusicae er ansvarlig for å sertifisere musikksalg i Spania. Foreningen sertifiserer både gull- og platinaplater basert på fysisk og digitalt salg.

Piratkopiering
--------------

Som medlem av International Federation of the Phonographic Industry (IFPI) er et av Promusicaes hovedformål å lobbyere for strengere lover for å stoppe piratkopiering og andre brudd på opphavsretten.

Promusicae har overvåket P2P-nettverk og samlet data om brukere som laster ned musikk ulovlig. I april 2005 hevdet Promusicae at de monitorerte peer-to-peer-nettverket Kazaa og at de hadde sendt advarsler og trusler om søksmål til over 10000 brukere. I 2008 iverksatte Promusicae en juridisk prosess mot Telefónica, Spanias største internettleverandør. Promusicae krevde at selskapet skulle utlevere persondata om Kazaa-brukere, slik at Promusicae kunne igangsette søksmål mot brukerne. Den såkalte *Promusicae vs. Telefónica*-saken endte til slutt i Den europeiske domstolen, som kom frem til at Telefónica ikke trengte å overlevere brukerdata til Promusicae.

I juni 2008 saksøkte Promusicae Pablo Soto, utvikleren av fildelingsprogrammer som Manolito P2P, Blubster og Piolet. Promusicae hevdet at Pablo Soto skapte urettferdig konkurranse og krevet 13 millioner euro for tort og svie.

Promusicae er en av grunnleggerne bak *La Coalición de Creadores e Industrias de Contenidos*, en samling av selskaper som jobber for at spansk lovgiving skal tillate straffeforfølgning av fildelere.

Referanser
----------

1. ↑  Cantor-Navas, Judy (9. januar 2015). «Spain's Promusicae Debut Chart Combining Streaming, Downloads & Physical Sales». *Billboard*. Prometheus Global Media. Besøkt 12. januar 2015.
2. ↑  «Billboard Vol. 86, No. 52». Billboard. 26. desember 1974: 40. Besøkt 29. april 2013.
3. ↑  Inc, Nielsen Business Media (27. mars 1982). *Billboard* **(engelsk)**. Nielsen Business Media, Inc.
4. ↑  «About PROMUSICAE». Promisucae. Besøkt 8. august 2014.
5. ↑  «Promusicae envía 'advertencias' a miles de usuarios de redes P2P». *El Mundo* **(spansk)**. 17. april 2005.
6. ↑  «Bruselas considera que las telefónicas no tienen obligación de identificar a los usuarios del P2P». *El País* **(spansk)**. 30. januar 2008.
7. ↑  Laia Reventós (6. juni 2008). «Las discográficas reclaman 13 millones a Manolito P2P» **(spansk)**. El País. Besøkt 11. mai 2009.
8. ↑  enigmax (21. mai 2009). «‘Spanish Napster’ Sued For Unfair Competition». *TorrentFreak*. Besøkt 21. mai 2009.
9. ↑  Europa Press. «La Coalición de Creadores e Industrias de Contenidos insta al Gobierno a que legisle contra la piratería en Internet» **(spansk)**. Besøkt 10. mai 2009.

Eksterne lenker
---------------

* (es) Offisielt nettsted Rediger på Wikidata

| * v
* d
* r
Hitlister i verden |
| --- |
| Afrika | 
* Sør-Afrika

 |
| Asia | 
* Filippinene
* India
* Indonesia
* Israel
* Japan
* Kina
* Libanon
* Malaysia
* Pakistan
* Sør-Korea
* Taiwan

 |
| Europa | 
* Belgia
* Danmark
* Estland
* Finland
* Frankrike
* Hellas
* Irland
* Island
* Italia
* Kroatia
* Litauen
* Nederland
	+ Nederlandse Top 40
	+ Dutch Charts
* Norge
* Polen
* Portugal
* Romania
* Russland
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyskland
* Ungarn
* Østerrike

 |
| Nord-Amerika | 
* Canada
* Honduras
* Mexico
	+ AMPROFON
	+ Monitor Latino
* USA

 |
| Oseania | 
* Australia
* New Zealand

 |
| Sør-Amerika | 
* Argentina
* Brasil
* Colombia
* Surinam
* Venezuela

 |

|  |  |
| --- | --- |
| Oppslagsverk/autoritetsdata | VIAF
 |